als_Latn dik_Latn sag_Latn
Fillojnë rrëzimet e ndërtimeve pa leje në Prishtinë
Një kompani e kontraktuar nga Komuna e Prishtinës, nën mbikëqyrjen e Drejtorisë së Inspeksionit, ka filluar rrezmin e ndërtimeve pa leje në Prishtinë.
Politiko
E Martë, 23 Dhjetor 2014 | 14:30
0 Komente.
Drejtoria e Inspeksionit e Komunës së Prishtinës ka filluar me zbatimin e vendimit për të rrëzuar objektet pa leje. Të martën nisi procesi i rrëzimit të katit të gjashtë të një ndërtese.
Objektit të cilit do t’i hiqet kati i sipërm për shkak se nuk kishte leje për ndërtimin e tij, është një ndërtesë në Lagjen Dodona, afër Akademisë së Arteve dhe Shkencave të Kosovës, e investitorit Naki Trade, njofton Komuna e Prishtinës.
Rrënimi i objektit u bazua në Ligjin për legalizimin, “i cili e përcakton se të gjitha ndërtimet e bëra pas datës 30 gusht të vitit 2013 nuk janë subjekt i trajtimit nga ky ligj, rrjedhimisht me automatizëm futen në kategorinë e objekteve që do të rrënohen, si dhe pas ezaurimit të të gjitha pretendimeve të investitorit për këtë pikë”.
Vendimin për rrënimin e katit të gjashtë të ndërtesës e bëri firma e kontraktuar nga Komuna e Prishtinës, nën udhëheqjen e Drejtorisë së Inspeksionit.
Komuna e Prishtinës në njoftimin e lëshuar për media, ka rikujtuar se “për të gjitha objektet pa leje, e të cilat janë ndërtuar para datës 30 gusht të vitit 2013, do t’i nënshtrohen ligjit për legalizim, në të kundërtën ato do të futen në listën për rrënim”. /Politiko.net.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn